Ομήρου, Οδύσσεια π 1-172.

Στόχος μας να βιώσουμε τη συνάντηση Οδυσσέα-Τηλεμάχου πριν να αναγνωρισθούν.

1. Στ.21-26: ποιο εκφραστικό μέσο αναγνωρίζετε; Να το διακρίνετε σε μέρη και να εξηγήσετε ποιες πληροφορίες αντλεί ο Οδυσσέας , προκειμένου να οδηγηθεί σταδιακά στην αναγνώριση;
2. Τι επίδραση έχει σε μας, τους αναγνώστες, η τεχνική της ειρωνείας στη σκηνή άφιξης του Τηλέμαχου στο καλύβι;
3. Στ.105-107 και 124-130: με τα άστοχα ερωτήματα πώς επιδιώκει ο ποιητής να επηρεάσει τα συναισθήματά μας; Πού αποβλέπει ο Οδυσσέας θέτοντάς τα;
4. Διαβάζοντας με προσοχή την ενότητα, να εντοπίσετε στοιχεία πολιτισμού της ομηρικής εποχής, που να αφορούν την καθημερινή ζωή, αξίες και αρχές, στις οποίες έδιναν βάση και το πολίτευμα τους.
5. Παρακολουθώντας τα λόγια και τις ενέργειες των ηρώων της ενότητας να τους χαρακτηρίσετε με συγκεκριμένες αναφορές στο κείμενο. Προσέξτε ιδιαίτερα τα επίθετα που χρησιμοποιεί ο ποιητής.
6. Πολλοί υποστηρίζουν πως τα πρώτα ψήγματα δράματος ανιχνεύονται ήδη στον Όμηρο. Φανταστείτε τον εαυτό σας ως σκηνοθέτη και αφού αξιοποιήσετε τους σκηνοθετικούς δείκτες του κειμένου, απαντήστε στα εξής:

Α. Πώς θα ντύνατε τους τρεις ήρωες;

 Β. Πώς θα στήνατε στη σκηνή την καλύβα του Εύμαιου;

Γ. Τι στάση σώματος, χειρονομίες και ύφος θα προτείνατε για τον καθένα;

1. Χωρίστε την ενότητα σε επιμέρους σκηνές και προσπαθήστε να υποδυθείτε το ρόλο του Εύμαιου, του Οδυσσέα και του Τηλέμαχου.